Buxorolik ayol Malibu olib berishni va’da qilib, fuqaroni qariyb 22 mln so‘mga chuv tushirdi

Malibu olishni rejalashtirayotgan fuqaro aldov qurboni bo‘ldi, deb yozadi IIV Jamoatchilik va OAV bilan aloqalar boshqarmasi.

16-iyun kuni Toshkent shahar Shayxontohur tuman Ichki ishlar organlarining faoliyatini muvofiqlashtiruvchi boshqarmasiga tushgan hujjatlarga ko‘ra, 2018-yil 31-oktabr kuni Buxoro shahrida yashovchi M.A. ismli ayol fuqaro S.F.ning uyida unga kreditga “Malibu” rusumli avtomashina olib berishini va’da qilib, undan 20 000 000 so‘m puli va 200 AQSh dollarini olib bergan va’dasini bajarmay pullarni o‘z ehtiyojlari uchun ishlatib yuborgan.
M.A. ushlangan. Holat yuzasidan O‘zbekiston Respublikasi Jinoyat kodeksining tegishli moddalari bilan jinoyat ishi qo‘zg‘atilib, tergov harakatlari olib borilmoqda.